آمریکا بیرلشمیش دؤولتلرینده ۲۰۱۷-۲۰۲۱.جی ایللرده اوشاقلارین "ترکیبین‌ده ماریجوآنا اولان یئیه‌جکلر"دن ایستیفاده نیسبتینین تخمیناً ۱۵ قات آرتدیغی معین ائدیلدی.
ان‌پی‌آرین خبرینه گؤره، امتخصصلر ماریجوآنانین بیر چوخ ایالتده قانونی حالا گلمه‌سیندن سونرا، اوشاقلارین بو ماده‌دن استفاده ائتمه‌سی اۆزرینه آراشدیرما آپاردیلار.
آراشدیرمادا ۲۰۱۷.جی ایلده  ۵ یاش و داها آشاغی یاش‌دا اولان تخمیناً ۲۰۰ اوشاغین ماریجوآنا احتیوا ائدن غذالار یئدیکلری، ۲۰۲۱.جی ایلده ایسه بو رقمین ۳ مین ۵۰یه یوکسلدیگی اورتایا چیخدی.
متخصصلر، ماریجوآنانین قرابیه، شیرینی و شوکولاد کیمی یئیه‌جکلر ایله اوشاقلار اوچون چکیجی اولان غذا محصوللارین‌دا گؤرولدوگونه دقت چکدی.
۲۰۱۷-۲۰۲۱.جی ایللرده یئیه‌جکلر یولو ایله ماریجوآنا مصرف ائتدیگی معین ائدیلن اوشاقلارین ساییسینین تخمیناً ۷ مینه چاتدیغی، بو مصرفین هئچ بیرینین اؤلومله نتیجه‌لنمه‌دیگی، آنجاق اوشاقلارین یۆزده ۸ینین اؤزل طبی باخیما آلیندیغی بیلدیریلدی.
ماریجوآنا ایستیفاده‌سی سببی ایله خسته‌لنه‌ن اوشاقلاردا قوسما، اورک دؤیونتوسو، دپرسیون و کوما کیمی سمپتوملار گؤرولدوگو قید ائدیلدی.
ماریجوآنا احتیوا اولان غذالارین یۆزده ۹۰ نسبتینده ائو شرایطین‌ده اولدوغو سونوجو چیخارکن، متخصصلر بو محصوللاری اوشاقلارین الینین چاتمایاجاغی یئرلرده ساخلاماغی توصیه ائدیر.
آراشدیرمانین باشلادییغی ۲۰۱۷.جی ایلده آمریکا بیرلشمیش دؤولتلرینین ۹ ایالتینده ماریجآنا یاسال ایکن، ۲۰۲۰.جی ایلین می آییندان بو یانا بو سایی ۱۸ اولاراق آرتدی.
آراشدیرمانین نتیجه‌لری "ده جورنل آف پیدیاترکس" درگیسینده  یاییملاندی.
